રાજકોટ: લેઉવા પટેલ સમાજના આસ્થાના કેન્દ્રસમાં ખોડલધામ ટ્રસ્ટનો વિવાદ સપાટી પર આવી ગયો છે. આંતરિક ખટરાગને લઇ આ પહેલા પણ આ સંસ્થા વિવાદોમા આવી ગઇ છે. બે દિવસ પહેલા ખોડલધામના પ્રમુખ પરેશ ગજેરાએ અચાનક રાજીનામું ધરી દીધું હતું અને મૌન સેવી લીધું હતું. આજે DivyaBhaskar.com સાથેની વાતચીતમાં જણાવ્યું હતું કે, મેં નરેશ પટેલના કહેવાથી જ રાજીનામું આપી દીધું છે. આગામી 22 તારીખે મોદીની હાજરીમાં ભાજપમા જોડાવાનો છું તે વાત ખોટી છે. ભવિષ્યનું કંઇ કહી ન શકું, હાલ કોઇ પક્ષમાં જોડાવાનો નિર્ણય કર્યો નથી.